વોશિંગ્ટન- અમેરિકાના પ્રેસિડેન્ટ ડોનાલ્ડ ટ્રમ્પે એક મુલાકાત દરમિયાન ચેતવણી ઉચ્ચારતા જણાવ્યું છે કે, અમેરિકા વિશ્વ વ્યાપાર સંગઠનમાંથી (WTO) બહાર નીકળી શકે છે. ડોનાલ્ડ ટ્રમ્પના આ નિવેદન બાદ દુનિયાભર માંથી પ્રતિક્રિયા આવવાની શરુ થઈ ગઈ છે. બ્લૂમબર્ગને આપેલી એક મુલાકાતમાં અમેરિકાના પ્રેસિડેન્ટે જણાવ્યું છે કે, જો વિશ્વ વ્યાપાર સંગઠન અમારી શરતો પૂર્ણ નથી કરતું તો અમે તેમાંથી બહાર નીકળવા વિચાર પણ કરી શકીએ છીએ. ઉલ્લેખનીય છે કે, જો અમેરિકા આ પ્રકારનો કોઈ નિર્ણય લેશે તો સમગ્ર વિશ્વના ટ્રેડિંગ સિસ્ટમ ઉપર તેની મોટી અસર થઈ શકે છે.